喺北大西洋航線巡航期間，和諧客機喺爬升至50,000英尺後已冇其它民用客機與其共用空層，因此自50,000英尺起和諧客機能緩慢爬升至60,000英尺。由於平流層氣流運動穩定，氣流以平流運動為主，超音速飛機嘅航線係長期固定嘅，而非好似其它飛行喺平流層底部嘅普通民航客機，需要每日根據天氣情況調整航線。